Valtioneuvoston kanslian kirje nimikirjain pitämisestä
N:o 271/483 K.D. 31/150. V.K. 1919.

N:o 298.

1920, maaliskuun 12 päivänä

Tilastolliselle Päätoimistolle.

  Tämän maaliskuun 9 päivänä annetun virastoissa palvelevien virka- ja palvelusmiesten nimikirjain pitämistä sekä virkamiesten ansioluetteloja koskevan asetuksen 3 §:n nojalla on Valtioneuvoston kanslia tänään määrännyt, että Tit:in itsensä tulee pitää nimikirjaa alaisistaan virka- ja palvelusmiehistä siinä järjestyksessä, kuin mainittu asetus säätää; minkä Valtioneuvoston kanslia Tit:ille tiedoksi ja noudatettavaksi täten ilmoittaa.

Pääministeri J.H. Vennola.

Artur Degerholm.

</div>

 Lähteet ja lisätiedot 

Lähde
 Kansallisarkistossa oleva Valtioneuvoston kanslian puhtaaksikirjoitetut kirjekonseptit 1920, Db:2.

Huomautukset
 Samankaltainen kirje numero 299 lähetettiin Valtion keskuskirjastolle (nykyisin Eduskunnan kirjasto).

Säädökset nimikirjoista ja ansioluetteloista
Valtioneuvoston kanslian kirjeet